Kuffa, Štefan, poslanec NR SR (2022-11-08):
Ja ešte tak zareagujem. Ďakujem za slovo, pán predsedajúci. Kto by mal ešte záujem, tak môže reagovať v rámci faktických poznámok. Tak ja chcem zvýrazniť tú vec, že tu je v podstate zaistiť právo rodičov na tú výchovu u tých svojich detí v súlade s náboženským, filozofickým a pedagogickým presvedčením. Hej, teda každý rodič má právo si to korigovať aj to formovať ako to svoje dieťa a je to koniec koncov aj zakotvené v charte základných ľudských, teda základných práv Európskej únie a jednoducho aj Slovenská republika aby bola tou, ktorá bude tieto deti chrániť. Tuná je nutné v záujme ochrany základných práv a slobôd garantovaných najmä Ústavou Slovenskej republiky zabezpečiť zvýšenú ochranu najmä našich detí. Viete, ja som sa tak zamyslel, bol som tiež na takej jednej konferencii a podobne, kde sme sa v podstate obdobnou problematikou ako zaoberali, tak som sa premietol aj ja do svojich školských čias, hej. A teraz, čo sme sa my učili o sexualite v školách? Absolvoval som škôlku, dokonca aj jasle, aby som ešte takto ako malé dieťa, škôlku, základnú školu, strednú školu, nikde nič sme také nemali. A teraz čo? My sme generácia, ktorá vyrástla, ktorá sa nevie sexuálne správať? Vyrástla takáto generácia? Ja takýto pocit nemám. Naopak, veľakrát zavádzanie a nevhodné ako predostieranie sexuality maloletým deťom na tých základných školách, to je veľakrát, no naozaj je to veľmi ako citlivá téma. S takými deťmi doma človek, teda rodič, otec, mama, keď ako rozprávajú, myslím si, že to vedia tak obratne ako povedať, oveľa schopnejšie a šikovnejšie ako veľakrát možno to školské prostredie, kde veľakrát, dovolím si povedať, hej, prichádzajú ľudia aj zvonku, ktorí veľmi necitlivým spôsobom predostierajú tú oblasť sexuality maloletým deťom. Dokonca videl som aj také učebnice, ktoré boli príliš, by som povedal, až príliš veľmi odvážne, kde skôr nabádali deti a mladistvých na predčasný sexuálny spôsob ako života. Život to nie je len o tom, že praktizovať vo svojom živote tú sexuálnu oblasť. Veľakrát aj mnohé manželstvá sa rozpadávajú a to nie je, nezlyháva to, hej, jak by sa to možno zdalo, že práve v oblasti ako sexuality, ale to je, zlyhávajú tie vzťahy v podstate na tých emočných princípoch a to nie je oblasť sexuality. Tie techniky, ktoré by si tuná ovládal a si myslíš, že ti to zachráni manželstvo, tak to je obrovský omyl. Navyše tá duša dieťaťa je tak ľahko ako zraniteľná. Myslím si, že veľmi, veľmi citlivo treba pristupovať k deťom, čo sa týka tejto oblasti. A toto právo výsostne naozaj patrí predovšetkým rodičom a rodičia sú tí, ktorí uznajú za vhodné, že čo tým deťom povedať a čo možno nejak im to nejak tak posunúť, oddialiť, vydrž, dozreješ, ešte príde tvoj čas, vysvetlím ti to. Myslím si, že práve rodina a rodinné prostredie je to, kde tam neni vyučovacia hodina, že zazvoní zvonec a teraz ja musím za tých 45 minút do toho dieťaťa dostať ten obsah. No nemusím, hej. To je v podstate proces celoživotný alebo minimálne do tej doby, kedy tie deti z rodinného prostredia neodchádzajú. Samozrejme, keď už sú deti dospelé a majú už aj taký náhľad ako na svet a sú také ujasnené, myslím si, že nie je to ako potrebné. Čo veľké riziko je a vo svete sa stávajú ako takéto veci, kde, kde proste takéto nabádanie na sebapoškodenie vlastného tela a poviem také zmrzačenie, hej, pretože, ja neviem, dievča si zmyslí, že chce byť chlapec, alebo naopak, chlapec si zmyslí, že chce byť dievča, a potom po nejakom čase si to rozmyslí a chcel by tento proces zmeniť, jednoducho to nie je možné. lebo ak si raz odrežeš ruku, no tak kto ti ju prišije naspäť, jak si raz odrežeš novu, kto ti ju dá naspäť? To už je poškodenie, ktoré je trvalé a je nemenné. Žiaľ, žijeme dobu teraz úplne takú zvrátenú, kde v podstate obrovský zápas o nič, v úvodzovkách, poviem o nič. My tu musíme bojovať o to, ja keď tuná teraz sa pozriem do sály, tak tu vidím štyri ženy a šiestich mužov, no ak by dakto povedal, že sú tu len samé ženy alebo samí mužovia, no tak ja to vidím tak, hej, a jednoducho aj by som vedel prstom ukázať, ktoré ste ženy a ktorí ste muži. No a ty sa darmo cítiš niečím iným. Jednoducho žena je ženou, jednoducho máš tu svoje ako DNA. Muž je mužom. A keď mi takto, viete, nedá mi, aby som nespomenul, ak môžem ešte, pán predsedajúci, tak ma to tak napadla takáto vec. Viete, ten konflikt na Ukrajine, ktorý je a tak sa tak bojuje takmer každý deň a podobne. Ja som si tak pomyslel, viete, minister národnej obrany, keby teraz mala byť nejaká mobilizácia, hej, mužstva do armády, že má ako nastúpiť v rámci tej gender ideológie. Teraz, keď on povie, no dobre, ja som žena, ja sa cítim taký, ja sa cítim hentaký. No akoby sme my bránili našu vlasť, s kým? Hej, jak by vyzerala tá naša armáda, hej, a teraz sa budeme takto ako vykrúcať. Napadla ma len takáto vec. Ja viem, že dnes ako v armáde, tie moderné armády, hej, však aj v rámci Európskej únie, ale aj vo svete, tak v rámci toho systému vojenského dnes sú aj ženy. Ja som bol v podstate ešte na základnej vojenčine v časoch, kedy v podstate ženy boli len civilné zamestnankyne, ktoré robili, ja neviem, pre hospodársky sektor. To proste bolo čosi ako výnimočné, hej? No tak, ale že by bola nejaká žena vojačka, ja som sa za celé dva roky vojenskej služby naozaj nestretol nikde. Dobre, bol som len v dvoch útvaroch, lebo na poddôstojníckej škole som bol v Nitre, tam vojačku som nestretol ženu a keď som v podstate slúžil v západovojenskom okruhu rovnako. Možnože boli nejaké ženy, ale to bolo naozaj minimum. Dneska je toho, dneska je toho viac, ale že by to bol nejaký neidentifikovateľný človek, ktorý nevie ani, či je muž, alebo žena, no jak ho zaradíte do nejakej bojaschopnej armády? To len tak ma tak napadlo, že ten pán minister by mal teda riadne problémy s tým. Myslím si, že je potrebné tuná utvrdzovať aj tú identitu aj u tých našich detí. Si chlapec, hej, nám keď tak hovorili, čo plačeš, rozbil si si kolená, postav sa, bude z teba dobrý vojak, lebo ináč dobrým vojakom nebudeš, hej? A dievčatá zase, z teba bude dobrá mamička, dobrá gazdiná alebo aj dobrá študentka a podobne. Dnes, dnešný svet ponúka mladým ľuďom všetko možné. Minule som zachytil takú správu, kde v Austrálii mladí ľudia protestovali proti klimatickým zmenám a to je, súvisí to aj s tou témou, pán predsedajúci, keď to málinko taký exkurz si dovolím, a oni bojujú za klimatickú zmenu. Tak veľakrát v duchu si myslím, panebože, tak my už máme asi takú silu, že by sme chceli aj rozkázať slnku a hviezdam, aj slnko kedy má vyjsť, kedy má zapadnúť. Dneska zhodou okolností bolo aj zatmenie mesiaca, ale jednoducho sú veci, ktoré človeka vysoko ako presahujú. A on, ten redaktor ako veľmi dobre povedal. Áno, vy ste generácia tá, ktorá je pri klimatizáciách, bez nej neviete fungovať. V lete, keď je horúco, vám klíma chladí to prostredie, naopak, keď je zase zima, tak tá klíma ťa zohrieva. Do školy ideš na aute, nevieš sa zrieknuť toho alebo si objednáš, alebo rodičia ti objednajú dovoz, odvoz, luxusné oblečenie. Hej, to nieže ty máš zodraté veci, ale jednoducho chceš byť in a stále chceš ísť ako v móde a to jednoducho nie je možné. A obviňujú títo mladí ľudia generáciu tú, ktorá budovala túto spoločnosť, ktorá vlastne aj tieto výdobytky dnešnej doby, by som povedal, predostrela ako týmto mladým ľuďom. Dnešná mládež alebo dnešní títo mladí ľudia nedokážu tieto veci doceniť, ale to nie je len v tom docenení, ale najväčší problém je práve v tom, že títo mladí ľudia nie sú ochotní zriecť sa svojho pohodlia. A toto je najväčší problém. My tu môžme bojovať, pochodovať v uliciach a bojovať proti týmto veciam rovnako, jak tuná budeme prekrúcať tieto veci, že, ja neviem, dievča je chlapcom a chlapec je dievčaťom. Nikdy to tak nebude, lebo v prírode je to jednoducho zariadené tak, narodíš sa ako muž alebo ako žena. Ďakujem za pozornosť.